कहा- उनके पास संत जैसा दिमाग है, गुस्से में शांत रहने की सलाह देते हैं
Bollywood Actress Alia Bhatt Speaks About Her Anger Issues And Ranbir Kapoor. आलिया भट्ट ने हाल ही में अपने स्वभाव बारे में बात की। इस दौरान उन्होंने बताया कि जब वो गुस्सा होती हैं तो रणबीर कपूर उन्हें शांत रहने की सलाह देते हैं। इतना ही नहीं आलिया ने बताया के रणबीर को किसी का ऊंची आवाज में बात करना हरगिज पसंद नहीं है।
आलिया भट्ट ने हाल ही में अपने स्वभाव बारे में बात की। इस दौरान उन्होंने बताया कि जब वो गुस्सा होती हैं तो रणबीर कपूर उन्हें शांत रहने की सलाह देते हैं। इतना ही नहीं आलिया ने बताया के रणबीर को किसी का ऊंची आवाज में बात करना हरगिज पसंद नहीं है।
रणबीर शांत हैं, मुझे उनकी इस खासियत से जलन होती है- आलिया
दरअसल, वाइस इंडिया को दिए इंटरव्यू में आलिया से सवाल किया गया कि रणबीर के पास वह कौन सी चीज है, जिससे वह ईर्ष्या करती हैं? इस पर उन्होंने ने कहा- ‘रणबीर एक शांत स्वभाव वाले इंसान हैं, उनके पास संत जैसा दिमाग और मन है और मुझे उनकी इस खासियत से शिकायत होती है।
गुस्से पर काबू करने की कोशिश करती हूं- आलिया
बातचीत के दौरान अपने गुस्से के बारे में बात करते हुए आलिया ने कहा कि जब वो गुस्से में होती हैं, तो ऊंची आवाज में बात करने लगती हैं। यह चीज रणबीर को बिल्कुल पसंद नहीं आती। उनका मानना है कि इस तरह की नाराजगी फिजूल है। ऐसे समय में रणबीर उन्हें शांत करने की सलाह देते हैं ऐसे वो अपने गुस्से पर काबू करने की कोशिश करती हैं।
फिल्म गंगूबाई काठियावाड़ी में काम करने की है खुशी
करियर में लगातार सक्सेस हासिल करने वाली आलिया ने आगे गर्व, आलस और लालच जैसी अन्य चीजों के बारे में बात की। गर्व से जुड़े मोमेंट के बारे में आलिया ने कहा- ‘गंगूबाई काठियावाड़ी बॉक्स ऑफिस पर एक कॉमर्शियल सफलता थी, जिसके बारे में मुझे वाकई बहुत खुशी होती है। क्योंकि, यह वाकई गर्व का मौका था। अपने ड्रीम फिल्म मेकर संजय लीला भंसाली के साथ यह मेरा पहला प्रोजेक्ट था। मैं वाकई बहुत खुश हूं, जो हम साथ काम कर सके।
लालच में खरीद लिए थे बहुत प्रोडक्ट्स, वर्कआउट नहीं करती हूं तो आलस महसूस होता है
अफसोस के बारे में बात करते हुए आलिया ने बताया कि जब भी वो अपने दिन की शुरुआत वर्कआउट के साथ नहीं करती हैं, तो वो दिनभर आलस महसूस करती हैं। लालच के बारे में बात करते हुए आलिया ने बताया कि एक बार उन्होंने जरूरत से ज्यादा स्किन प्रोडक्ट्स ऑनलाइन खरीद लिए थे, जो उनके पास पहले से ही मौजूद थे। हालांकि, वो प्रोडक्ट्स उनके पास कभी भी डिलिवर नहीं हुए।
आलिया से आखिरी सवाल किया गया कि क्या उनके पास नशे से जुड़ी कोई कहानी है? इस पर उन्होंने कहा- ‘मैं अपनी नशे से जुड़ी कोई भी बात आपके साथ कभी शेयर नहीं करना चाहूंगी। मुझे माफ करें।’